ອິນເດັຽ ເອີ້ນການເຈຣະຈາ ກັບປະກິສຖານວ່າ ເປັນອີກກ້າວນຶ່ງ ໃນການຟື້ນຟູ ຄວາມໄວ້ເນື່ອເຊື່ອໃຈ ຊຶ່ງກັນແລະກັນ
ຂ່າວສຳຄັນອື່ນໆ: ຈີນເຕືອນສະຫະຣັດ ໃຫ້ທົບທວນຄືນໃໝ່ ເບິ່ງຄວາມສັມພັນກັບໃຕ້ຫວັນ; ຮອນດ້າເປີດໂຕຣົດໄຮບຣິດ ຮຸ້ນໃໝ່; ຫົວໜ້າບໍຣິສັດໂຕໂຢຕ້າ ຂໍຂະມາໂທ
ຣັຖມຸນຕຣີການຕ່າງ ປະເທດອິນເດັຽ ກ່າວວ່າ ການເຈຣະຈາ ກັບຣັຖ ມຸນຕຣີ ການຕ່າງປະເທດ ປາກິສຖານ ແມ່ນຂີດ ໝາຍຂອງບາດກ້າວນຶ່ງໄປສູ່ການເສີມສ້າງຄວາມ ໄວ້ເນື້ອເຊື່ອໃຈກັນຄືນໃໝ່ລະຫວ່າງ ປະເທດທັງ ສອງ ທ່ານນາງ NIRUPAMARAO ຣັຖມຸນ ຕຣີການຕ່າງປະເທດອິນເດັຽແລະຄູ່ຕຳແໜ່ງຈາກ ປາກິສຖານທ່ານ SALMANBASHIR ໄດ້ພົບ ປະກັນ ທີ່ນະຄອນຫລວງນິວເດລີ ໃນວັນພະຫັດ ມື້ນີ້ເພື່ອເປີດການເຈຣະຈາ ຢ່າງເປັນທາງການ ຮອບທຳອິດລະຫວ່າງປະເທດທັງສອງນັບແຕ່ໄດ້ ມີ ການໂຈມຕີກໍ່ການຮ້າຍທີ່ນະຄອນມູມໄບໃນປີ 2008 ສື່ມວນຊົນຂອງອິນເດັຽ ລາຍງານວ່າ ທ່ານນາງ RAO ໄດ້ກ່າວຕໍ່ທ່ານ BASHIR ວ່າ ປາກິສຖານບໍ່ໄດ້ດຳເນີນການ ຢ່າງເປັນການ ພຽງພໍ ໃນການສືບສວນ ກ່ຽວກັບການໂຈມຕີແລະການພົວພັນ ຂອງກຸ່ມກໍ່ການຮ້າຍ ທີ່ມີຖານປະຕິບັດງານ ໃນປາກິສຖານນັ້ນ ອິນເດັຽໄດ້ຖືວ່າ ການປະຊຸມ ປຶກສາຫາຣືກັນ ກ່ຽວກັບການດຳເນີນ ຄວາມພະຍາຍາມຂອງປາກິສຖານ ເພື່ອປາບປາມ ກຸ່ມກໍ່ການຮ້າຍ ຢູ່ໃນປະເທດດັ່ງກ່າວເປັນບູລິມມະສິດ ຫລື ເຣື່ອງທີ່ຮີບດ່ວນ ຈີນກ່າວວ່າ ສະຫະຣັດພວມ ເຮັດໃຫ້ ຄວາມສັມພັນ 2 ຝ່າຍຕົກຢູ່ໃນ ຄວາມ ສ່ຽງ ຍ້ອນການຂາຍອາວຸດ ເມື່ອໄວໆມານີ້ໃຫ້ແກ່ ໃຕ້ຫວັນ ໂຄສົກຄົນນຶ່ງຂອງກະຊວງ ປ້ອງກັນປະ ເທດຈີນ ກ່າວຕໍ່ພວກນັກຂ່າວໃນວັນພະຫັດມື້ນີ້ວ່າ ວໍຊິງຕັນຄວນເວົ້າ ແລະປະພຶດ ຢ່າງຣະມັດຣະວັງລຸນຫລັງທີ່ສະຫະຣັດ ໄດ້ຂາຍອາວຸດ ມູນຄ່າ 6 ພັນ 400 ລ້ານໂດລາໃຫ້ແກ່ໃຕ້ຫວັນ ປັກກິ່ງໄດ້ ຂູ່ວ່າ ຈະໂຈະການແລກປ່ຽນ ທາງດ້ານທະຫານກັບ ສະຫະຣັດ ແລະລົງໂທດບັນດາບໍຣິສັດ ທີ່ພົວພັນ ໃນຂໍ້ຕົກລົງ ຂາຍອາວຸດດັ່ງກ່າວ ຈີນແລະໃຕ້ຫວັນໄດ້ແຍກອອກຈາກກັນ ເວລາກຳລັງ ຂອງພວກຄອມມູນິສ ເໝົາເຊຕຸງ ເຂົ້າກຳອຳນາດໃນ ແຜ່ນດິນໃຫຍ່ ລຸນຫລັງທີ່ໄດ້ຂັບໄລ່ ກຳລັງກົກມິນຕັງ ຂອງຈຽງໄຄເຊັກຫລືກຳລັງຈີນຄະນະ ຊາດ ໄປຍັງເກາະໃຕ້ຫວັນ ໃນສົງຄາມ ກາງເມືອງ ປີ 1949 ຈີນຖືວ່າ ໃຕ້ຫວັນເປັນດິນແດນ ສ່ວນນຶ່ງຂອງຕົນ ແລະໄດ້ຂູ່ວ່າ ຈະບຸກລຸກ ຖ້າໃຕ້ຫວັນຫາກປະກາດເອກກະຣາດ ແຍກອອກຈາກຈີນ ຢ່າງເປັນທາງການ ບໍຣິສັດຜລິດຣົດຮອນດ້າຂອງຍີ່ປຸ່ນໄດ້ເປີດໂຕ ຣົດໄຮບຣິດຮຸ້ນໃໝ່ສຸດ ຂອງຕົນ ບໍຣິສັດຮອນດ້າໄດ້ນຳ ຣົດໄຮບຣິດຮຸ້ນໃໝ່ CR-Z ທີ່ຫລູຫລາກ່ວາເກົ່າ ອອກສະ ແດງ ທີ່ກຸງໂຕກຽວໃນວັນພະຫັດມື້ນີ້ ບໍຣິສັດ ຮອນດ້າ ກ່າວວ່າ ຮົດໄຮບຣິດ ຮຸ້ນໃໝ່ດັ່ງກ່າວຊຶ່ງເປັນຣົດເກ໋ງ 4 ປະຕູ ທີ່ໃຊ້ທັງນຳມັນ ແລະໄຟຟ້າ ສະເລັ່ຽແລ້ວ ຈະແລ່ນ ໄດ້25 ກິໂລແມັດຕໍ່ລິດ ພາຍໃຕ້ສະພາບ ຫົນທາງໃນປະ ເທດຍີ່ປຸ່ນ ຮົດໄຮບຣິດຮຸ້ນໃໝ່ນີ້ ຈະນຳອອກຈຳໜ່າຍທີ່ປະເທດຍີ່ປຸ່ນໃນວັນສຸກມື້ອື່ນແລະ ຈະສົ່ງໄປຍັງຢູໂຣບ ແລະເຂົ້າມາ ໃນສະຫະຣັດ ພາຍໃນທ້າຍປີນີ້ ຮ້ອນດ້າຊຶ່ງເປັນບໍຣິສັດ ຜລິດຣົດ ໃຫຍ່ອັນດັບ 2 ຂອງຍີ່ປຸ່ນ ໄດ້ນຳຣົດໄຮບຣິດຮຸ້ນທຳອິດຂອງຕົນ ທີ່ໃສ່ຊື່ວ່າ INSIGHT ອອກຈຳໜ່າຍ ໃນປີກາຍນີ້ ປາກົດວ່າຣົດໄຮບຣິດ ຂອງຮ້ອນດາ ຂາຍໄດ້ຫລາຍກວ່າ ຣົດໄຮບຣິດ PRIUS ຂອງໂຕໂຢຕ້າຊຶ່ງເປັນຄູ່ແຂ່ງ ບໍຣິສັດຮອນດ້າ ໄດ້ນຳສເນີ ຣົດໄຮບຣິດ ຮຸ້ນທີສອງນີ້ທ່າມກາງ ທີ່ໄດ້ມີການເອີ້ນຄືນຣົດ ຢູ່ໃນທົ່ວໂລກ ຂອງບໍຣິສັດໂຕໂຢຕ້າຮວມທັງການເອີ້ນຄືນ ຣົດໄຮບຣິດ PRIUS 4 ແສນກວ່າຄັນ ຍ້ອນມີບັນຫາກ່ຽວກັບຣະບົບຫ້າມລໍ້ ຫົວໜ້າບໍຣິຫານງານ ໃນທົ່ວໂລກ ຂອງບໍຣິສັດໂຕໂຢຕ້າ ໄດ້ຂໍຂະມາໂທດກ່ຽວກັບ ບັນຫາ ເຣື່ອງຄວາມປອດພັຍທີ່ພາໃຫ້ພວກຄົນຂັບ ຣົດ ໂຕໂຢຕ້າປະສົບອຸບັດຕິເຫດແລະຍັງຜົນ ໃຫ້ ມີຜູ້ເສັຽຊີວິດ 39 ຄົນ ໃນຮອບຫລາຍໆປີຜ່ານ ມານີ້ ໃນການໃຫ້ການຕໍ່ໜ້າຄະນະກັມມະການ ຂອງຣັຖສະພາສະຫະຣັດໃນວັນພຸດວານນີ້ ທ່ານ AKIO TOYODA ໃຫ້ຄຳໝັ້ນສັນຍາວ່າ ຈະດຳເນີນການທຸກສິ່ງຢ່າງເທົ່າ ທີ່ທ່ານສາມາດກະທຳໄດ້ ເພື່ອໃຫ້ເປັນທີ່ແນ່ໃຈວ່າບັນຫາກ່ຽວກັບ ຄວາມປອດພັຍ ຂອງຣົດໂຕໂຢຕ້າ ຈະບໍ່ພາໃຫ້ ມີຄົນເສັຽຊີວິດຕື່ມອີກ ທ່ານກ່າວວ່າ ທ່ານບໍ່ມີຄວາມຂ້ອງໃຈ ສົງໃສໃດໆເລີຍ ກ່ຽວກັບ ຄວາມເຊື່ອຖືໄດ້ຂອງຣະບົບ ຣົດໂຕໂຢຕ້າ ທ່ານ TOYODA ໄດ້ຕອບຄຳຖາມ ທີ່ຍາກໆ ຂອງສະມາຊິກຣັຖສະພາສະຫະຣັດ ໃນມື້ທີ 2 ຂອງການຮັບຟັງ ຄຳໃຫ້ການ ກ່ຽວກັບວ່າບໍຣິສັດຂອງທ່ານ ໄດ້ເອົາຫົວຊາ ຫລືບໍ່ ຕໍ່ການຮ້ອງທຸກທີ່ວ່າ ຣົດໂຕໂຢຕ້າບາງຮຸ້ນໄດ້ເລັ່ງຄວາມໄວຂຶ້ນ ໂດຍທີ່ບໍ່ໄດ້ ມີການຢຽບຄັນເລັ່ງ ທີ່ພາໃຫ້ຊີວິດຂອງພວກຄົນຂັບ ແລະພວກທີ່ນັ່ງໄປນຳ ຕົກຢູ່ໃນອັນຕະລາຍນັ້ນ ປະທານາທິບໍດີຣັດເຊັຽ ທ່ານ DMITRI MEDVEDEV ໄດ້ຮຽກຮ້ອງ ໃຫ້ອີຣ່ານດຳເນີນການ ແບບມີຄວາມຮັບຜິດຊອບ ເພື່ອວ່າຈະ ໄດ້ຍຸຕິ ບັນຫາຂັດແຍ້ງ ກັບນາໆຊາດກ່ຽວກັບໂຄງ ການນິວເຄລັຽ ຂອງອີຣ່ານນັ້ນ ສື່ມວນຊົນຂອງຣັດ ເຊັຽ ລາຍງານວ່າ ທ່ານMEDVEDEV ໄດ້ກ່າວຄຳ ຮຽກຮ້ອງດັ່ງກ່າວ ໃນວັນພະຫັດມື້ນີ້ ໃນການໃຫ້ສຳ ພາດແກ່ໜັງສືພິມ PARIS-MATCH ຂອງຝຣັ່ງ ມີການອ້າງຄຳເວົ້າຂອງປະທານາທິບໍດີ ຣັດເຊັຽ ທີ່ ກ່າວວ່າ ອີຣ່ານຄວນ ດຳເນີນກິຈການນິວເຄລັຽຂອງ ຕົນແບບໂປ່ງໃສ ຣັດເຊັຽ ຊຶ່ງເປັນປະເທດ ສະມາຊິກຖາວອນ ຢູ່ໃນສະພາ ຄວາມໝັ້ນຄົງຂອງອົງການ ສະຫະປະຊາຊາດນັ້ນ ບໍ່ໄດ້ຍົກເວັ້ນ ຄວາມເປັນໄປໄດ້ ກ່ຽວກັບການລົງໂທດຄັ້ງໃໝ່ ຕໍ່ເຕຫະຣ່ານ ແຕ່ສື່ມວນຊົນຣັດເຊັຽ ໄດ້ອ້າງຄຳເວົ້າຂອງຣັຖມຸນຕຣີ ການຕ່າງປະເທດຣັດເຊັຽ ທ່ານ SERGEI LAVROV ທີ່ກ່າວໃນວັນພະຫັດມື້ນີ້ວ່າ ການລົງໂທດ ໃດໆກໍຕາມ ຄວນຈະຖືກນຳໃຊ້ ເພື່ອຍຸຕິ ການແຜ່ຜາຍອາວຸດນິວເຄລັຽທໍ່ນັ້ນ ບໍ່ແມ່ນເພື່ອສ້າງ ຄວາມເສັຽຫາຍ ໃຫ້ແກ່ປະເທດໃດປະເທດນຶ່ງ ອອສເຕຣເລັຽ ໄດ້ອອກຄຳ ເຕືອນຕໍ່ອິສຣາແອລ ຫລັງຈາກມີການເປີດເຜີຍ ວ່າ ຜູ້ຕ້ອງສົງສັຍ 3 ຄົນ ໃນການສັງຫານຫົວ ໜ້າຄົນນຶ່ງຂອງກຸ່ມຫົວຮຸນແຮງ ປາແລສໄຕນ໌ ທີ່ດູໄບ ໄດ້ຖືໜັງສືເດີນທາງປອມຂອງອອສເຕຣ ເລັຽ ທ່ານ STEPHEN SMITH ຣັຖມຸນຕຣີ ການຕ່າງປະເທດອອສເຕຣເລັຽ ໄດ້ກ່າວຕໍ່ເອກ ອັຄຣັຖທູດ ອິສຣາແອລ ໃນວັນພະຫັດມື້ນີ້ວ່າ ຖ້າຫາກ ອິສຣາແອລ ມີການພົວພັນກ່ຽວກັບ ເຣື່ອງນີ້ ອອສເຕຣເລັຽ ຈະບໍ່ຖືວ່າ ການກະທຳດັ່ງກ່າວ ເປັນການກະທຳທີ່ເປັນມິດ ຕຳຣວດດູໄບ ໄດ້ລະບຸຊື່ ຜູ້ຕ້ອງສົງສັຍ 26 ຄົນ ໃນການສັງຫານຜູ້ບັນຊາການ ກຸ່ມຫົວຮຸນແຮງຮາມັສ ນາຍ MAHMOUD AL-MABHOUH ຢູ່ທີ່ດູໄບໃນເດືອນແລ້ວນີ້ ເຈົ້າໜ້າທີ່ດູໄບ ກ່າວວ່າ ຕົນແມ່ນ ເກືອບແນ່ໃຈວ່າໜ່ວຍສືບລັບໂມສາດ ຂອງອິສຣາແອລ ເປັນຜູ້ຮັບຜິດຊອບ ກ່ຽວກັບການສັງຫານທີ່ວ່ານີ້ ອິສຣາແອລ ບໍ່ໄດ້ກ່າວ ຕອບໂຕ້ແນວໃດ ກ່ຽວກັບ ການກ່າວຫາ ດັ່ງກ່າວ ພວກຕ້ອງສົງສັຍຈຸໃໝ່ ທີ່ມີການ ເປີດເຜີຍຊື່ໃຫ້ຊາບ ແມ່ນພາກັນຖືໜັງສືເດີນທາງປອມ ຈາກຝຣັ່ງ ອັງກິດ ໄອແລນດ໌ ແລະ ອອສເຕຣເລັຽ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ